Anexa nr. 4
la Reglementarea tehnică privind

aparatele de cîntărit neautomate

**MARCAJE ŞI INSCRIPŢIONĂRI**

* + - 1. Aparatele de cîntărit neautomate destinate a fi utilizate în domeniile prevăzute de pct. 2 din prezenta Reglementare tehnică.

1.1. Aceste aparate de cîntărit neautomate trebuie să aibă aplicate în mod vizibil, lizibil și indelebil:

c) următoarele inscripţionări:

- numărul certificatului de examinare CE de tip, unde este cazul;

- sigla sau denumirea producătorului, denumira comercială sau marca înregistrată a acestuia;

- clasa de exactitate, inclusă într-un oval sau între două linii paralele orizontale unite prin două jumătăţi de cerc;

- limita maximă de cîntărire sub forma Max...;

- limita minimă de cîntărire sub forma Min...;

- diviziunea de verificare sub forma e =...;

- număr de tip, de lot sau de serie; și după caz;

- pentru aparatele de cîntărit neautomate  construite din elemente separate care se asamblează, marca de identificare pe fiecare eliment;

- diviziunea de verificare, dacă d este diferit de e, sub forma d =...;

- efectul maxim aditiv de tară, sub forma T = +...;

- efectul maxim substractiv de tară, dacă este diferit de Max, sub forma T = -...;

- diviziunea tarelor, dacă este diferită de d, sub forma d(T) =...;

- sarcina limită , în cazul în care este diferită de Max, sub forma Lim =...;

- limitele speciale de temperatură, sub forma... °C/...°C;

- raportul dintre receptorul de greutate şi sarcină.

1.2. Aparatele de cîntărit neautomate trebuie să aibă facilităţi corespunzătoare pentru aplicarea marcajului de conformitate și a inscripțiilor. Marcajul şi inscripţionările trebuie aplicate astfel încît să fie imposibilă îndepărtarea lor de pe aparatul de cîntărit neautomat fără distrugerea acestora. Marcajul şi inscripţionările trebuie să fie vizibile atunci cînd aparatul de cîntărit neautomat este în poziţia sa normală de funcţionare.

1.3. Cînd se utilizează o plăcuţă cu inscripţionări, ea trebuie să permită sigilarea sa, cu excepţia cazului în care nu poate fi înlocuită fără a fi distrusă. Dacă plăcuţa este sigilabilă, trebuie să fie posibilă aplicarea pe ea a unei mărci de control.

1.4. Inscripţionările Max, Min, **e** şi **d** trebuie, de asemenea, plasate lîngă afişaj.

1.5. Fiecare dispozitiv de măsurare a sarcinii, care este sau poate fi conectat la unul sau mai multe receptoare de sarcină, trebuie să aibă inscripţionările referitoare la receptoarele de sarcină respective.

2. Alte aparate de cîntărit neautomate

Aparatele de cîntărit neautomate care nu sînt destinate pentru domeniile prevăzute la pct.2 al prezentei Reglementări tehnice trebuie să  poarte:

- denumirea producătorului, denumirea comercială înregistrată sau marca înregistrată a acestuia;

- limita maximă de cîntărire, sub forma Max.... .

Aceste aparate de cîntărit neautomate nu trebuie să poartă marcajul de conformitate.

3. Simbolul de utilizare restrictivă specificat la pct. 810 al prezentei Reglementări tehnice

Simbolul de utilizare restrictivă este reprezentat prin litera "M" colorată în negru, tăiată de două diagonale care se intersectează. Acest simbol este tipărit pe o etichetă cu fond roşu, de forma unui pătrat cu laturile de cel puţin 25 mm × 25 mm.